Referitor dosar nr: 18746/7696/20.10.2022

 **DECIZIA ETAPEI DE ÎNCADRARE**

 **Nr. XX din XX.XX.2023**

 Ca urmare a solicitării de emitere a acordului de mediu adresate de **HODECOL S**.**R**.**L**.,cu sediul în municipiul **Sibiu**, str. **Turnului**, nr. **36**, județul **Sibiu**, înregistrată la **Agenția pentru Protecția Mediului Sibiu** cu nr. 18746/20.10.2022, și a completărilor ulterioare, în baza Legii nr. 292/2018 privind evaluarea impactului anumitor proiecte publice și private asupra mediului și a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

**Agenția pentru Protecția Mediului Sibiu** **decide**, ca urmare a consultărilor desfășurate în cadrul ședinței Comisiei de Analiză Tehnică din data de 02.08.2023, și a completărilor ulterioare, pentru proiectul **„Construire imobil locuințe cu servicii aferente zonelor de locuințe la parter, conform PUZ aprobat cu HCL nr. 397/2019”**, propus a fi amplasat în municipiul **Sibiu**, str. **Coralului**, **FN**, CF: **130975**, județul **Sibiu**, **nu se supune evaluării impactului asupra mediului.**

*Justificarea prezentei decizii:*

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 2018 privind evaluarea impactului anumitor proiecte publice și private asupra mediului, **anexa** nr. **2** la punctul: **10** lit. **b)**;

b) punctele de vedere exprimate în scris de către membrii reprezentanți în cadrul Comisiei de Analiză Tehnică, cu privire la prezentul proiect;

c) lista de control aferentă etapei de încadrare, conform Ordinului nr. 269/2020, privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluare impactului asupra mediului în context transfrontalieră și a altor ghiduri specifice pentru diferite domenii și categorii de proiecte;

d) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018:

**1. Caracteristicile proiectului:**

**a) dimensiunea și concepția întregului proiect:**

Amplasamentul proiectului este situat în intravilanul municipiului Sibiu, str. Coralului, FN, pe o parcelă înscrisă în CF: 130975, nr. top 130975, județul Sibiu, suprafața măsurată de 2740 mp în proprietatea S.C. Hodecol S.R.L. Terenul este liber, având folosință actuală deteren arabil, destinația  *UEi Zonă de activități economice cu caracter industrial* – stabilită prin PUG. Ulterior, reglementarea zonei s-a făcut prin PUZ aprobat cu H.C.L. 397/2019, care s-a prelungit cu HCL nr. 477/24.11.2022 pentru *”Restructurarea zonei cu caracter industrial în zonă centrală, în mun. Sibiu, str. Coralului, FN”*.

Vecinătăți ale proiectului:

- la nord – zonă rezidențială și unități mică industrie - str. Coralului

- la sud – teren liber – proprietar privat

- la est – drum de acces propus prin PUZ și depozite

- la vest – teren liber – proprietar privat

Prin proiect se propune construcția unui imobil de locuințe colective un număr de 58 apartamente), alcătuit dintr-un corp cu un regim de înălțime D+P+6E+ER, conform propunerilor PUZ aprobat cu H.C.L. 397/2019. Imobilul va avea accespe laturile de nord și est, din str. Coralului, respectiv din drumul de acces propus prin PUZ.

***Bilanț teritorial*** (parcelă studiată)***:***

Suprafață teren - 2740 mp;

Suprafață construită propusă - 1014 mp;

Suprafață construită desfășurată - 7407 mp;

Suprafață spații verzi - 305 mp;

Suprafață circulații auto și pietonale - 1151 mp;

Suprafață parcări exterioare - 270 mp;

Număr locuri parcare total - 80 locuri (26 locuri la exterior, 54 locuri la parter și demisol 41 locuri (demisol) + 13 locuri (parter)

***Indicii urbanistici:***

POT propus – 40,15%;

CUT propus – 2,93.

***Bilanț teritorial general*** (ansamblu rezidențial):

Suprafața totală = 25000mp

Suprafață construită cartier = 9641mp

SCD cartier = 67326mp

POT - 39%

CUT - 2.7

Hmax - 27m

Suprafață spații verzi = 4834mp

(19% din ST) > (SCD locuinte x 9.7% = 4699**)**

DESFASURATOR SUPRAFETE ETAJE:

SC Demisol (parcare) = 9641mp

SC Parter (spații comerciale + parcare) = 9241mp

SC Etaj curent (loc. colective) - 7340mp x 6 =44040mp

SC Et. 7 (loc. colective) = 4404mp

Număr apartamente complex locuințe = 520

Desfășurător locuri parcare =824

Locuri parcare amenajate exterior = 179 (22%)

Locuri parcare amenajate parter =108 (13%)

Locuri parcare amenajate demisol = 537 (65%)

*Retrageri față de limita de proprietate* **- subzona funcțională UC A:**

* Clădirile se vor retrage de la**aliniamentul drumului de acces dinspre latura de nord și vest a parcelei (str. Coralului)**, cu o distanță de 10 m.
* Clădirile se vor retrage de la**aliniamentul drumului de acces dinspre latura de est a parcelei (drum propus prin PUG)**, cu o distanță de 14 m.
* Clădirile se vor retrage de la**aliniamentul drumului de acces dinspre latura de sud a parcelei (drum propus prin PUZ)**, cu o distanță de 12.50 m.

Utilitățile publice - gazul metan, energia electrică, apă curentă, canalizarea menajera și pluvială, rețelele de cablu TV și fibra optică - nu există în prezent pe teren, racordarea la ele urmând a se executa prin grija dezvoltatorului.

Branșamentele se vor face la rețelele din str. Coralului și Frigoriferului, conform avizelor emise de furnizorii de utilități

Pentru proiect s-a emis: notificare nr. 263/13.04.2023, emis de Direcția de Sănătate Publică Sibiu; punct de vedere nr. 3804/18.05.2023, emis de Sistemul de Gospodărire a Apelor Sibiu; avizul de amplasament nr. 27303/09.11.2022 și aviz tehnic nr. 41499/15.03.2022, emis de Apă Canal Sibiu S.A.;avizul de amplasament favorabil nr.7020221116065/ 09.11.2022, emis de S.D.E.E. Transilvania Sud, aviz favorabil nr. 379202398/26.10.2022, emis de DelGaz Grid; aviz nr. 3761/21.10.2022, emis de Soma.

**b)** **cumularea cu alte proiecte:** reglementarea zonei s-a făcut prin PUZ aprobat cu H.C.L. 397/2019, care s-a prelungit cu HCL nr. 477/24.11.2022 pentru *”Restructurarea zonei cu caracter industrial în zonă centrală, în mun. Sibiu, str. Coralului, FN”*. PUZ-ul aprobat prevede construire unui cartier rezidențial format din 10 imobile de construcții colective, cae se vor realiza etapizat, în funcție de cerința pieței;

**c)** **utilizarea resurselor naturale, în special a solului, a terenurilor, a apei și a biodiversității:** impact nesemnificativ, sunt utilizate cantități relativ reduse; se vor folosi resurse naturale locale (balast, nisip, piatră, lemn), de la operatorii economici de profil din zonă pentru realizarea investiției propuse;

**d)** **cantitatea și tipurile de deșeuri generate/gestionate:** în perioada de construcție și funcționare vor rezulta deșeuri din construcții și deșeuri menajere, care vor fi gestionate prin societăți autorizate; în perioada de funcționare se vor genera deșeuri menajere și asimilabile, colectate de firma de salubritate;

**e)** **emisiile poluante, inclusiv zgomotul și alte surse de disconfort:** pe perioada execuției lucrărilor, emisiile generate sunt: zgomot, pulberi în suspensie, noxe provenite de la gazele de eșapament ale utilajelor și mijloacelor de transport - cu impact nesemnificativ, reversibil;

**f)** **riscurile de accidente majore și /sau dezastre relevante pentru proiect, inclusiv cele cauzate de schimbările climatice:** s-a obținut Avizul de securitate la incendiu nr. 180/22/SU-SB din 29.06.2023 din partea I.S.U. Sibiu;

**g) riscurile pentru sănătatea umană:** conform notificări nr. 263/13.04.2023, emis de Direcția de Sănătate Publică a Județului Sibiu, proiectul este în conformitate cu normele de igienă și sănătate publică, prevăzute de reglementările sanitare în vigoare, cu respectarea următoarelor cerințe:

* amplasarea clădirilor destinate locuințelor trebuie să asigure însorirea acestora pe o durată de minim 11/2 ore la solstițiul de iarnă, a încăperilor de locuit din clădire și din locuințele/obiectivele învecinate (Ord. MS nr. 119/2014 art. 3);
* racordarea clădirilor la sistem centralizat de alimentare cu apă potabilă în conformitate cu normele în vigoare (Ord. MS nr. 119/2014 actualizat, art. 2);
* racordarea la sistem de canalizare care asigură preluarea, colectarea, evacuarea și transportul apelor uzate, a apelor meteorice, precum și epurarea corespunzătoare a apelor uzate, înainte de evacuare (Ord. MS nr. 119/2014 actualizat, art. 2);
* amenajarea platformelor destinate depozitării recipientelor de colectare selective a deșeurilor menajere la o distanță de minim 10 metri de ferestrele locuințelor (Ord. MS nr. 119/2014 actualizat, art. 4);
* amenajarea spațiilor pentru gararea și parcarea autovehiculelor populației din zonă, la distanță de minimum 5 m de ferestrele camerelor de locuit (Ord. MS nr. 119/2014 actualizat, art. 4);
* spațiile de joacă pentru copii vor fi amenajate și echipate cu mobilier urban specific, realizat conform normativelor în vigoare astfel încât să fie evitată accidentarea utilizatorilor (Ordinul ministerului industriei și resurselor nr. 190/2003);
* parametrii sanitari care trebuie să fie respectați la proiectarea și execuția locuințelor sunt: suprafața minim a unei camere = 12 mp; suprafața minimă a bucătăriei = 5 mp; înălțimea sub plafon = 2,55 m. Încăperile de locuit și bucătăriile trebuie prevăzute cu deschideri directe către aer liber – uși, ferestre, care să permită ventilația naturală. Iluminatul natural în camere și bucătărie trebuie să permită desfășurarea activităților zilnice fără a se recurge la lumina artificială. Ventilația naturală trebuie să prevină vicierea și poluarea aerului interior prin asigurarea următorilor parametri: volumul minim de aer necesar unei persoane de 30 mc; ventilația naturală în bucătărie, baie trebuie asigurată prin prize de aer exterior, pentru evacuarea aerului prin conducte verticale cu tiraj natural și prin păstrarea liberă a unui spațiu de 1 cm sub ușile interioare; suprafața părții mobile a ferestrei din încăperea de locuit trebuie să respecte proporția minimă de 1/20 din suprafața podelei;
* planificarea spațiilor trebuie să îndeplinească următoarele condiții: să permită circulația comodă a copiilor, persoanele în vârstă și a celor cu dezabilități, prin culoare de minim 1,20 m lărgime, să nu existe trepte inutile între camere, planuri înclinate, să fie iluminate suficient; să asigure separarea pe funcții împotriva propagării zgomotelor, mirosurilor, vaporilor; să izoleze camerele de locuit de încăperile de serviciu, unde se pot produce zgomote, mirosuri, vapori; să permită deschiderea comodă a ușilor interioare. Băile și WC-urile nu vor fi amplasate deasupra camerelor de locuit și a bucătăriilor. Se va realiza izolarea acustică a fiecărei camere față de camerele învecinate din același locuință, față de locuințele învecinate și față de zgomotul produs de instalațiile aferente locuinței, clădirii sau spațiilor învecinate cu altă destinație decât cea de locuit;
* unitățile cu capacitate mică de producție, comerciale și de prestări servicii, discoteci, cluburi de noapte, care prin natura activității acestora pot crea riscuri pentru sănătate sau disconfort pentru populație prin producerea de zgomot, vibrații, praf, fum, gaze toxice sau iritante etc., se amplasează numai în clădiri separate, la o distanță de minimum 15 m de ferestrele locuințelor (distanța minimă specificată se măsoară între fațada locuinței și perimetrul unității);
* la parterul clădirilor de locuit sau structuri similar conform documentației cadastrale cum sunt demisolul, parterul înalt sau mezaninul pot amplasa/amenaja unități comerciale, unități de prestări servicii, cabinete medicale ambulatorii fără paturi, laboratoare de analize medicale, puncta externe de recoltare de probe biologice ale laboratoarelor de analize medicale, furnizori de servicii de îngrijiri la domiciliu, cabinet de practică pentru servicii publice conexe actului medical și cabinet medicale veterinare pentru animale de companie, cu excepția celor care prin natura activității lor pot crea riscuri pentru sănătate sau disconfort.

**2. Amplasarea proiectelor:**

**a) utilizarea actuală și aprobată a terenurilor:** conform Certificat de urbanism nr. 1475/15.09.2022, folosință teren *arabil,* destinația  *UEi Zonă de activități economice cu caracter industrial* – stabilită prin PUG. Ulterior, reglementarea zonei s-a făcut prin PUZ aprobat cu H.C.L. 397/2019, care s-a prelungit cu HCL nr. 477/24.11.2022 pentru *”Restructurarea zonei cu caracter industrial în zonă centrală, în mun. Sibiu, str. Coralului, FN”;*

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbție a mediului natural, abordându-se o atenție specială următoarelor zone:**

1. **zone umede, zone riverane, guri ale râurilor:** nu este cazul;
2. **zone costiere și mediul marin:** nu este cazul;
3. **zonele montane și forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislației în vigoare** situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul şi mărimea zonelor de protecție sanitară și hidrogeologică: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populației:** nu este cazul;
8. **peisaje și situri importante din punct de vedere istoric, cultural sau arheologic:** nu este cazul;

**3. Tipurile și caracteristicile impactului potențial:**

**a) importanța și extinderea spațială a impactului:** impactul redus asupra mediului, având în vedere suprafața mică de teren afectată;

**b) natura impactului:** impact nesemnificativ, proiectul nu prevede lucrări de anvergură, cu impact semnificativ asupra factorilor de mediu;

**c) natura transfrontalieră a impactului:** nu este cazul;

**d) intensitatea și complexitatea impactului:** se vor lua măsuri de reducere şi limitare a impactului asupra mediului. Impact potențial nesemnificativ, având în vedere caracteristicile proiectului și localizarea acestuia;

**e) probabilitatea impactului:** în condițiile respectării proiectului propus spre aprobare, a legislației de mediu în vigoare este puțin probabilă apariția unui impact negativ asupra factorilor de mediu;

**f) debutul, durata, frecvența și reversibilitatea preconizate ale impactului:** impact redus pe perioada de realizare a proiectului;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul nu se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

* proiectul propus nu intră sub incidența prevederilor art. 48 și 54 din Legea apelor nr. 107/1996, cu modificările și completările ulterioare, lucrările proiectate nu interacționează cu corpurile de apă, neavând nici un impact asupra componentei hidraulice a mediului, conform punctului de vedere nr. 3804/18.05.2023, emis de emis de Sistemul de Gospodărire a Apelor Sibiu.

**Condițiile de realizare a proiectului:**

* respectarea legislației în vigoare în domeniul protecției mediului;
* investiția se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* respectarea Legii nr. 24/2007 privind reglementarea și administrarea spațiilor verzi din intravilanul localităților;
* materialele necesare pe parcursul execuției lucrărilor vor fi depozitate numai în locuri special amenajate, astfel încât să se asigure protecția factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor și de protecția muncii;
* nu se vor evacua nici un fel de deșeuri în alte locuri, decât în spațiile special amenajate;
* managementul deșeurilor generate de lucrări va fi în conformitate cu legislația specifică de mediu şi va fi în responsabilitatea titularului de proiect cât și a operatorului care realizează lucrările, se vor avea în vedere următoarele considerente:
* deșeurile generate vor fi colectate selectiv, în vederea predării către societăți autorizate pe bază de contract, deșeurile municipale amestecate generate în perioada lucrărilor de construcții vor fi stocate temporar în pubele şi eliminate prin depozitare la un depozit conform; deșeurile industriale reciclabile rezultate în perioada lucrărilor de construcții (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcție de sortimente, în recipiente speciale, în vederea valorificării prin societăți autorizate specializate;
* în conformitate cu prevederile art. 17, alin. (4), din O.U.G. nr. 92/2021, modificată prin Legea 17/2023, privind regimul deșeurilor, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare, cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de

siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;

* în conformitate cu prevederile art. 17, alin. (7), din O.U.G. nr. 92/2021, modificată prin Legea 17/2023, privind regimul deșeurilor, titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* în conformitate cu prevederile art. 49, alin. (9), din O.U.G. nr. 92/2021, modificată prin Legea 17/2023, privind regimul deșeurilor, titularii pe numele cărora au fost emise autorizații de construire și/sau desființări trebuie să raporteze anual A.P.M., până la 30 aprilie a anului următor celui pentru care se raportează, conformarea cu art. 17 alin. (7).
* se vor lua măsuri pentru evitarea poluării accidentale a factorilor de mediu pe toată durata execuției lucrărilor și implementării proiectului; în cazul unor poluări accidentale (eventuale scurgeri de carburanți, lubrifianți), în vederea limitării și înlăturării pagubelor, se vor lua măsuri imediate prin utilizarea de materiale absorbante, strângere în saci, transportul și depozitarea temporară în organizarea de șantier, după care se vor preda unităților specializate pentru eliminare;
* organizarea de șantier pentru lucrările prevăzute prin proiect va respecta obligatoriu măsurile specifice pentru reducerea și/sau eliminarea efectelor generate de acestea asupra sănătății umane și mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de șantier se va realiza în interiorul amplasamentului astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus; organizarea de șantier va fi corespunzătoare din punct de vedere al facilităților; întreținerea/repararea utilajelor, instalațiilor și mijloacelor de transport etc. se va realiza numai de către societăți specializate autorizate;
* întreținerea corespunzătoare a utilajelor/mijloacelor de transport utilizate în lucrările de construcții în vederea evitării scurgerilor de combustibili și uleiuri uzate pe sol/apă și de alte substanțe toxice și periculoase;
* se interzice stocarea temporară și depozitarea carburanților și substanțelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se vor evita scurgerile de combustibili și uleiuri uzate pe sol (folosite de mașinile, utilajele și echipamentele de pe amplasament) și de alte substanțe toxice și periculoase, după caz;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările si modificările ulterioare și STAS 12574/87, privind condițiile de calitate ale aerului din zonele protejate;
* adaptarea programului de lucru în vederea respectării orelor de odihnă ale riveranilor;
* constructorul va deține Fișe cu date de securitate pentru substanțele chimice periculoase folosite şi va respecta condițiile impuse de acestea;
* aprovizionarea cu agregate necesare realizării investiției se va face numai din surse autorizate;
* în cazul unor poluări accidentale (eventuale scurgeri de carburanți, lubrifianți), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul și depozitarea temporară în organizarea de șantier, după care se vor preda unităților specializate pentru eliminare;
* se vor lua toate măsurile tehnice în ce privește utilajele de construcții și mijloacele de transport astfel încât disconfortul produs în timpul funcționării să fie minim;
* se vor întreține permanent drumurile de acces; se vor tranzita numai drumurile pentru care s-a obținut acordul scris al autorităților locale;
* la finalul etapei de execuție a construcțiilor, vehiculele şi utilajele implicate în lucrări vor fi retrase de pe amplasament iar platforma organizării de șantier va fi dezafectată, terenul ocupat de aceasta fiind refăcut la folosința anterioară;
* se vor lua toate măsurile tehnice în ce privește utilajele de construcții și mijloacele de transport astfel încât disconfortul produs în timpul funcționării să fie minim;

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica Agenția pentru Protecția Mediului Sibiu.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018. privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă și corectă.

Conform art. 43 alin (3) și (4) din Legea nr. 292/2018 privind evaluarea impactului anumitor proiecte publice ți private asupra mediului, la finalizarea lucrărilor, veți notifica Agenția pentru Protecția Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte din procesul verbal de recepție la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului şi ale Legii nr. 554/2004, cu modificările și completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 9 (nouă) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV,**

 **Ciprian SIMULESCU**

 p. **ŞEF SERVICIU AVIZE,**  p. **ȘEF SERVICIU ALITATEA**

**ACORDURI, AUTORIZAŢII, FACTORILOR DE MEDIU,**

 **Ruxanda FLORIAN Flaviu TOMUȚĂ**

 **ÎNTOCMIT, ÎNTOCMIT,**

Consilier **Cosmina NICOLESCU** Consilier **Adriana OANĂ**